laion/Wikipedia-Exotic huggingface dataset:
Öövahtkond (Pratchett)

Öövahtkond on 29. Kettamaailma romaan ja kuues romaan, mis räägib Ankh-Morpoki Linnavahtkonnast. Linnavahtkonna komandör Sam Vimes üritab koos Vahtkonna liikmetega arreteerida psühhopaadist mõrvarit. Ootamatult tekitab äike ajanihke ja Vimes ja tagaotsitav Crucer satuvad mineviku Ankh-Morpokisse. See on linn, kus valitsevad paranoiline patriits Winder ja salapolitsei, mille liikmeid kutsutakse nimega "Kaabli tänava Jubedikud" ja kes kasutavad ülekuulamistel halastamatut piinamist. Crucer liitub kohe salapolitseiga ja mõrvab noore Sam Vimesi mentori John Keeli. Nüüd peab Vimes toime tulema revolutsiooniga (mille kulgu ta ette teab) ja lisaks peab ta koos Ajaloo Munkadega kindlustama, et noor Sam Vimes püsiks elus, sest see on ainus võimalus Vimes ja Crucer õigesse aega tagasi toimetada.
Chris Squire

Christopher Russell Edward Squire (4. märts 1948 London Kingsbury – 27. juuni 2015 Phoenix) oli inglise muusik, ansambli Yes asutajaliige.
Sarah Was Ninety Years Old

"Sarah Was Ninety Years Old" on eesti helilooja Arvo Pärdi 1977. aastal loodud teos. Teose 1976. aastal valminud algvariant kandis pealkirja "Modus" ning see oli pühendatud Helle ja Andres Mustonenile. Muusikateose pikkus on 25 minutit. Teose algvariandi kandis esimest korda ette vanamuusikaansambel Hortus Musicus 27. oktoobril 1976 Estonia kontserdisaalis. http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 29.06.2015)
Arbos

"Arbos" on eesti helilooja Arvo Pärdi 1977. aastal loodud teos. Teos on pühendatud Andres Mustonenile. Muusikateose pikkus on 3 minutit. Teose kandis esimest korda ette vanamuusikaansambel Hortus Musicus 29. oktoobril 1977 Riias. http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 29.06.2015)
Lubań (Valgevene)

Lubań (ka Ljuban) on linn Valgevenes Minski oblastis, Lubańi rajooni halduskeskus. Linn asub pealinnast Minskist 152 kilomeetri kaugusel. Haridust annavad kolm keskkooli, spordikool ja muusikakool. Linnas on kaks raamatukogu ja kultuurimaja. Lubańis on kergetööstus ja toiduainetetööstus, valmistatakse ehitusmaterjale ja töödeldakse lina. Linnas on ka kalamajand. Linnas on muuseum. Vaatamisväärsusteks on veel XX sajandi alguses ehitatud pühaku maja ja sünagoog (viimases asub praegu muusikakool). Esimest korda mainitakse asulat aastal 1566, toona asus seal Navahrudaki vojevoodkonda kuulunud alev. Lubań oli osa Słucki vürstiriigist, mis kuulus Olelkowiczitele, seejärel aga Radziwillidele. Poola jagamisel läks Lubań aastal 1793 Venemaa koosseisu. Alev hakkas kuuluma Minski kubermangu ja Babrujski kreisi. Aastal 1828 läks see Wittgensteinide valdusse. Aastast 1846 hakkas asula kuuluma riigile. Pärast Esimest maailmasõda kuulus Lubań Valgevene NSV koosseisu, kus sellest sai 1924. aastal rajoonikeskus. Aastal 1966 rajati linna lähedale Aresa jõele suur veehoidla. Aastast 1968 on Lubań linn. The population as of January 1, 2024 and the average annual population for 2023 in the Republic of Belarus by regions, districts, cities and urban-type settlements  Lubań (Valgevene) – pildid, videod ja helifailid Wikimedia Commonsis Linn Valgevene fotoentsüklopeedias Lubań Linna koduleht
Lubań

Lubań on mitme koha nimi: Lubań – linn Valgevenes Minski oblastis Lubań – linn Poolas Sileesias Lubań – järv Valgevenes Kobryni rajoonis
Tim Kuypers

Tim Kuypers on hollandi bariton. Ta omandas ooperimagistri kraadi Amsterdami konservatooriumis ja täiendas ennast Baieri riigiooperi stuudios Münchenis. Pärast õpingute lõpetamist on ta esinenud Luzerni festivalil Šveitsis, Dartingtoni suvefestivalil Inglismaal, Berliini kontserdimajas, Théâtre de Champs Elysée's Pariisis ja Royal Concertgebouw's Amsterdamis. Ta on esinenud koos selliste dirigentidega nagu Marco Armiliato, Fabio Luisi, Zubin Mehta, Kirill Petrenko, Bertrand de Billy, Paolo Carignani, Kent Nagano, Ádám Fischer, Lothar Koenigs, Friedrich Haider, Asher Fisch, Henrik Nánási, Constantinos Carydis, Eivind Gullberg Jensen, Mihhail Tatarnikov, Carlo Montanaro, Daniele Callegari, Dan Ettinger, Oksana Lyniv, Marc Piollet, Emmanuel Villaume, Karl Mark Chichon, Francesco Angelico ja Richard Egarr ning teinud koostööd lavastajatega nagu Richard Jones, Krzysztof Warlikowski, Andreas Kriegenburg, David Böschi, Carlus Padrissa, Christiane Pohle, Immo Karaman ja Aernout Mik. Tema rollide hulka kuuluvad Hermann Offenbachi ooperist "Hoffmanni lood", Marullo Verdi ooperist "Rigoletto", Lovec Dvoraki ooperist "Russalka", Fiorello Rossini ooperist "Sevilla habemeajaja" (Il barbiere di Siviglia), Mittenhofer Hans Werner Henze ooperist "Eleegia noorele armastajale" (Elegie für Junge Liebende), Einäugige Richard Straussi ooperist "Varjuta naine" (Die Frau ohne Schatten), Ping Puccini ooperist "Turandot", Harasta Leoš Janáčeki ooperist "Väike rebane" (Příhody lišky Bystroušky), Silvio Leoncavallo ooperist "Pajatsid", krahv Almaviva Mozarti ooperist "Figaro pulm", Wolfram Richard Wagneri ooperist "Tannhäuser", Isa Engelbert Humperdincki ooperist "Hansuke ja Greteke" (Hänsel und Gretel), Sid Benjamin Britteni ooperist "Albert Herring", Belcore Gaetano Donizetti ooperist "Armujook" (Elisir d'amore) ja Pantalon Sergei Prokofjevi ooperist "Armastus kolme apelsini vastu" (L’Amour des trois oranges). Lisaks ooperirollidele kuuluvad tema repertuaari Gustav Mahleri laulutsüklid "Surnud laste laulud" (Kindertotenlieder), "Rändava selli laulud" (Lieder eines fahrenden Gesellen), "Rückerti laulud" (Rückert-Lieder) ja "Poisi võlusarv" (Des Knaben Wunderhorn), Franz Schuberti "Talvine teekond" (​Winterreise), Frank Martini "Kuus Igamehe monoloogi" ("6 Monologe aus Jedermann"), Robert Schumanni "Lauluring" (Liederkreis) op. 39 ja "Kerneri laulud" (Kerner-Lieder) ning Johannes Brahmsi Laulud op. 32. Ta on teinud kaasa ka paljude vokaalsümfooniliste suurvormide, nagu Mendelssohni oratooriumi "Elias", Händeli oratooriumi "Messias", Brahmsi, Fauré, Duruflé reekviemide ning Carl Orffi lavalise kantaadi "Carmina Burana" ettekannetel. Tim Kuypersi koduleht
Rückerti laulud

Rückerti laulud (Rückert-Lieder) on austria helilooja Gustav Mahleri poolt saksa poeedi Friedrich Rückerti tekstile loodud laulutsükkel. Mahler viisistas aastatel 1901–1904 kokku kümme Friedrich Rückerti luuletust, millest viis on koondatud nimetatud kogumikku. Üks viiest laulust jäi orkestreerimata, kuid selle töö tegi ära Leipzigi muusik Max Puttmann. Kontsertidel kantakse seda tavaliselt ette koos ülejäänud sama kogumiku lauludega. Ülejäänud viis laulu moodustavad tsükli "Surnud laste laulud" ("Kindertotenlieder"). 1901. aastal Gustav Mahler haigestus ja peaaegu suri suure stressi tõttu oma kõrgel positsioonil Viini Riigiooperi juhi ja peadirigendina. Pärast mitmenädalast eemalviibimist ta siiski toibus. Tema tervenemisele aitas kaasa kohtumine Alma Schindleriga, kellesse Mahler armus, kirjutades talle oma 20-leheküljelise armastuskirja. Samal aastal ta abiellus Almaga ja kirjutas oma kuulsad laulutsüklid "Surnud laste laulud" ja "Rückerti laulud". Rückerti surmaihalusest ja rahust rääkiv luule liigutas Mahlerit sedavõrd, et ta püüdis poeediga samastuda nii kõnepruugis kui ka oma teoste teemades. Sestpeale ongi tema vokaallooming seotud Rückerti luulega. Rückerti laulude hulka kuulus algselt neli laulu. Pärast Almaga abiellumist kirjutas Mahler veel lisaks laulu "Liebst du um Schönheit" kui deklaratsiooni armastusest oma naise vastu. Neli esimest teost tulid esmaettekandele Viinis 29. jaanuaril 1905. Carr, Jonathan (1998). Mahler: A Biography. Woodstock, New York: The Overlook Press. ISBN 0-87951-802-2.
Hüdropürolüüs

Hüdropürolüüs on orgaaniliste ühendite lagunemine kõrgel temperatuuril vee juuresolekul. Viimasel ajal[millal?] arvatakse, et fossiilkütuste moodustumine kõrgmolekulaarsetest ühenditest maapõues kõrge rõhu all toimub vee osalusel väiksema temperatuuri tõusu tingimustes ja efektiivsemalt. Termokeemiline muundamine
Kõrgessaare valla lipp

Kõrgessaare valla lipp on Hiiu maakonnas asunud endise Eesti haldusüksuse Kõrgessaare valla lipp. Lipp kinnitati 21. juunil 1994 ning oli kasutusel 20. oktoobrini 2013, kui Kõrgessaare vald ühines Kärdla linnaga. Uue valla nimeks sai Hiiu vald ning kasutusele võeti Hiiu valla lipp. Lipukangas on lainejoonega jagatud kolmeks võrdseks osaks. Ülemine ja alumine osa on sinised, keskmine osa valge. Lipu kõrguse ja laiuse suhe on 11:17 ning normaalsuurus 1100x1700 mm. Vallalippu võib heisata pidulikel sündmustel, vallapäevadel, valla asutuste aastapäevadel. Vallalipu nõuetekohase heiskamise või kasutamise eest vastutab vallasekretär, kes korraldab lipuheiskamist või kasutamist. Kõrgessaare valla vapp Hiiu valla lipp Hiiu maakond Kõrgessaare valla sümboolika
Exclusive Stone OÜ

Exclusive Stone OÜ on Harjumaal Rae külas asuv ettevõte, mille põhitegevusala on pressgraniidi ja -marmori töötlemine. Ettevõtte tegevjuht on Edita Piekute. 2014. aastast toimub osa nende tööst tootmishoones Vana-Vigala külas. [1] Firma koduleht Äriregister Tööpakkumine vigala.ee kodulehel
Heinävesi

Heinävesi (soome keeles ka Heinäveden kirkonkylä, Hasumäki, Kirkonkylä) on asula Soomes Põhja-Karjala maakonnas, Heinävesi valla keskus. Seal elab umbes 1200 inimest.
Kuus Igamehe monoloogi

"Kuus Igamehe monoloogi" (saksa Sechs Monologe aus Jedermann) on Šveitsi helilooja Frank Martini 1946. aastal loodud laulutsükkel. Kui helilooja sõber, bariton Max Christmann, palus heliloojal kirjutada talle mõned laulud, ei suutnud Martin kohe leida talle sobivat luuleteksti. Kuna ta oli aga plaaninud kirjutada ooperi Hugo von Hofmannsthali igal aastal Salzburgi festivalil etenduva näidendi "Igamees" (Jedermann) ainetel, siis otsustas ta võtta näidendi tekstist kuus monoloogi. Näidend "Igamees" räägib mehest kui inimkonna koondportreest, kes seisab surma hetkel silmitsi oma Loojaga. Ei sõbrad, sulased, raha ega kuld aita tal otsustada, kas tema tee läheb taevasse või põrgusse. Vaid tema ise on see, kes otsustab oma heade ja halbade tegude ning saatuse üle. Teoses käsitletavatel alandlikkuse ja vastutuse teemadel on tähtis koht ka tänapäeva tihti kergemeelses maailmas. Martini muusika ilulemise või mõttetute "kaunistusteta", ühest küljest lihtne, kuid teisalt vägagi kompleksne helikeel sunnib kuulajat mõtisklema kunsti sügavamate väärtuste üle.
Cantus Benjamin Britteni mälestuseks

"Cantus Benjamin Britteni mälestuseks" (ingliskeelne pealkiri "Cantus in Memory of Benjamin Britten", kasutatakse ka ladinakeelset pealkirja "Cantus in memoriam Benjamin Britten") on eesti helilooja Arvo Pärdi 1977. aastal (teine versioon 1980) loodud teos, mille ta kirjutas inglise helilooja Benjamin Britteni mälestuseks. Muusikateose pikkus on 6 minutit. Teose kandis esimest korda ette Eesti Riiklik Sümfooniaorkester (dirigent Eri Klas) 7. aprillil 1977 Estonia kontserdisaalis. Arvo Pärdi teosed Arvo Pärdi Keskus (vaadatud 11.01.2018) Arvo Pärt at Naxos Records (vaadatud 11.01.2018) http://www.emic.ee/?sisu=heliloojad&mid=32&id=61&lang=est&action=view&method=teosed (vaadatud 11.01.2018)
Liina Kersna

"Liina Lepik" suunab siia. Laulja ja pikaealise kohta vaata artiklit Lea Kikas. Liina Kersna (neiupõlvenimi Liina Lepik; sündinud 3. aprillil 1980 Tallinnas) on eesti ajakirjanik, poliitik ja riigiametnik. Ta oli Kaja Kallase esimese valitsuse haridus- ja teadusminister (2021–2022). Ta on lõpetanud 1998. aastal Lasnamäe Üldgümnaasiumi ja 2005. aastal Tartu Ülikooli ajakirjanduse ja suhtekorralduse erialal. 2018. aastal sai magistrikraadi Tartu Ülikooli hariduskorralduse erialal.[viide?] Ta töötas aastatel 1998–2002 Eesti Raadios saatejuhi ja toimetajana ning 2002–2004 Eesti Üliõpilaskondade Liidu avalike suhete juhina. 2004. aastal oli ta Põllumajandusministeeriumi pressibüroo peaspetsialist, aastatel 2005–2006 oli sama pressibüroo avalike suhete osakonna juhataja asetäitja ja 2006–2007 juhataja. Aastatel 2007–2010 ja 2012–2013 oli ta Vabariigi Valitsuse meedianõunik; aastatel 2010–2012 oli ta Vabariigi Valitsuse valitsuskommunikatsiooni direktor. Aastatel 2013–2015 oli ta Eesti Vabariigi Peaministri nõunik – peaministri büroo juhataja.[viide?] Ta kuulub 9. septembrist 2013 Reformierakonda. 2015. aastal valiti ta Riigikogu XIII koosseisu liikmeks.[viide?] 26. jaanuarist 2021 oli ta Kaja Kallase esimeses valitsuses haridus- ja teadusminister. 30. juunil 2022 teatas ta ametist tagasiastumisest, kuid jätkas tööd kuni uue valitsuse ametisse astumiseni 18. juulil 2022. Alates 15. detsembrist 2022 on Liina Kersna Riigikogu kultuurikomisjoni esimees. Enne seda oli ta sama komisjoni aseesimees. Ta on abielus ajakirjanik Vahur Kersnaga, neil on poeg.[viide?] "e-Äriregister –". ariregister.rik.ee. Vaadatud 3. jaanuaril 2023. "Kersna astub kriminaalmenetluse tõttu ametist tagasi" ERR, 30. juuni 2022 Aleksander Krjukov (1. juuli 2022). "Kallas ei vii Kersna lahkumisavaldust veel presidendile". err.ee. Vaadatud 01.07.2022. plats 1a, Lossi; Tallinn, 15165; Registrikood: 74000101; Tel: +372 631 6331; Faks: +372 631 6334; Protected, email (15. detsember 2022). "Kultuurikomisjoni juhiks valiti Liina Kersna". Riigikogu. Vaadatud 3. jaanuaril 2023.{{netiviide}}: CS1 hooldus: numbrilised nimed: autorite loend (link) Liina Kersna CV (Riigikogu kodulehel) Liina Lepik: teadsin, et minust saab Vahur Kersna naine
Andres Metsoja

Andres Metsoja (sündinud 25. novembril 1978 Vändras) on eesti poliitik, Riigikogu liige. Ta lõpetas aastal 1997 Järvakandi Gümnaasiumi ning aastal 2004 Audentese Ülikooli ärikorralduse erialal. Ta õpib magistriõppes Tartu Ülikoolis strateegilise juhtimise erialal. Ta oli aastatel 2002–2007 Kaisma vallavanem. Aastatel 2007–2010 oli ta Pärnumaa Omavalitsuste Liidu juhatuse esimees. Aastatel 2010–2015 oli ta Pärnu maavanem. Ta kuulus 5. aprillist 2004 Erakonda Res Publica (pärast erakondade ühinemist kuulub ta Isamaa ja Res Publica Liitu). Ta oli aastatel 1999–2007 Kaisma vallavolikogu liige. 2013. aasta kohaliku omavalitsuse volikogude valimistel valiti ta Erakond Isamaa ja Res Publica Liidu nimekirjas (1009 häälega) Pärnu linnavolikogu liikmeks. Kuni 1. märtsini 2024 oli ta Pärnu volikogu esimees. 2015. aasta Riigikogu valimistel valiti ta Erakond Isamaa ja Res Publica Liidu nimekirjas 2207 häälega Riigikogu XIII koosseisu liikmeks. 13. mail 2017 valiti ta Isamaa ja Res Publica Liidu aseesimeheks ja 26. augustil 2023 partei uueks peasekretäriks. 2021. aastal pälvis Andres Metsoja aasta märkimisväärselt keskkonnavaenuliku teo või suhtumise eest keskkonnakirve. Talle heideti ette looduskaitseseaduse muutmise seaduse eelnõu algatamist, millega tehti ettepanek sisuliselt kaotada praegu kehtiv ehituskeeluvöönd – selle ulatust vähendataks praeguselt kuni 200 meetrilt vaid 20 meetrini. Selline muudatus mõjutaks oluliselt nii randade ja kallaste hapraid ökosüsteeme, veekogude veekvaliteeti kui ka avalikkuse ligipääsu veekogude äärde. 2015 – Pärnumaa vapimärk (Pärnu maavanem 2010–2014) Andres Metsoja elab koos elukaaslasega ja tal on kaks last. Tema huviala on sport. Andres Metsoja CV (Riigikogu kodulehel) "Volikogu esimehe kohalt tagandatud Andres Metsoja: Isamaa läheb opositsiooni, et naasta" Pärnu Postimees, 11. märts 2020 "Riigikogu liige Andres Metsoja peab laimava arvamusartikli eest maksma 5000 eurot" Delfi, 5. aprill 2023
Riivo Roose

Riivo Roose (sündinud 23. juulil 1987) on eesti orienteeruja ja rogainija. Ta lõpetas 2006. aastal Hugo Treffneri Gümnaasiumi ja 2012. aastal Tartu Ülikooli matemaatika-informaatikateaduskonna arvutiteaduse instituudi tarkvaratehnika eriala ning sai tehnikateaduse magistri kraadi magistritööga "Automated Resource Optimization in Business Processes" ("Automatiseeritud ressursside optimeerimine äriprotsessides"). Riivo Roose harrastab rattaorienteerumist ja rogaini. Osalenud 2012. ja 2014. aasta rattaorienteerumise maailmameistrivõistlustel ja 2015. aasta rattaorienteerumise Euroopa meistrivõistlustel. Parim tulemus 35. koht tavarajal 2014 rattaorienteerumise MMil Poolas Białystokis. 2005. aastal võitis koos Märt Roosaarega meesjuunioride klassis esikoha rogaini Euroopa meistrivõistlustel Nõval. 2014. aastal sai koos Märt Roosaarega rogaini Euroopa meistrivõistlustel Oraval meesvõistkondade seas 8. koha. Koos Sander Mirmega tuli ta meesvõistkondade klassis 2015. aastal Tšehhis Novohradské hory mäestikus rogaini Euroopa meistriks, võitis rogaini EMil hõbemedali 2020. aastal Lätis Tukumsi lähedal ja 2021. aastal Eestis Otepääl ning pronksmedali 2023. aastal Soomes Pöytyäl. Hugo Treffneri Gümnaasiumi vilistlased "Riivo Roose. Automated Resource Optimization in Business Processes. Master's Thesis. Tartu University, 2012". Originaali arhiivikoopia seisuga 28. august 2015. Vaadatud 30. juunil 2015. Roose, Riivo. Automatiseeritud ressursside optimiseerimine äriprotsessides "Spordiinfo. Riivo Roose sporditulemused". Originaali arhiivikoopia seisuga 24. september 2015. Vaadatud 30. juunil 2015. IOF Eventor. Riivo Roose MTBO results Sport24.ee Riivo Roose sporditulemused http://www.delfi.ee/teemalehed/riivo-roose https://www.sportfoto.com/ee-et/riivo+roose
Põhjapõdrakasvatus

Põhjapõdrakasvatus ehk porokasvatus on põhjapõtrade kasvatamine. Põhjapõdrakasvatus on põhjarahvaste vana eluala Põhja-Euraasias. Tuntumad põhjapõdrakasvatajad on saamid.
Poiss

Poiss ehk poisslaps ehk poeglaps on meessoost laps. Nimetust 'poiss' kasutatakse ametinimetustes, kus see väljendab ametitäitja (suhtelist) noorust või õpilaseks olekut, nt ajalehepoiss, jooksupoiss, kooripoiss, õpipoiss, aga ka täiskasvanud mehe kohta, kui mingil põhjusel rõhutatakse tema poisilikke omadusi, nt poissmees ehk vanapoiss. poeg noormees
Aristolochia taliscana

Aristolochia taliscana on taimeliik tobiväädi perekonnast tobiväädiliste sugukonnast. Taime on Mehhiko rahvameditsiinis kasutatud köha, maohammustuse ja mükobakterinakkuse korral. In vitro katsete alusel evib taime heksaaniekstrakt inhibeerivat toimet tuberkuloosi mükobakteri laboritüvele H37Rv jmt mükobakteritüvedele. Aristolochia taliscana Hook. & Arn., veebiversioon (vaadatud 30.06.2015)(inglise keeles) León-Díaz R, Meckes M, Said-Fernández S jt, Antimycobacterial neolignans isolated from Aristolochia taliscana., Mem Inst Oswaldo Cruz. veebruar 2010;105(1):45-51., veebiversioon (vaadatud 30.06.2015)(inglise keeles) Vikrant Arya, A Review on Anti-Tubercular Plants, International Journal of PharmTech Research, lk 875, 3- väljaanne, nr 2, lk 872-880, aprill-juuni 2011, veebiversioon (vaadatud 30.06.2015)(inglise keeles) Pharmaceutical compounds isolated from aristolochia taliscana WO 1999006388 A2
Byrsonima crassa

Byrsonima crassa on taimeliik Byrsonima perekonnast malpiigialiste sugukonnast. Taime on Brasiilia rahvameditsiinis kasutatud peptilise haavandi korral. Katsete alusel evib taime lehtede ja koore kloroformiekstrakt inhibeerivat toimet tuberkuloosi mükobakteri laboritüvele H37Rv. Celio Takashi Higuchi, Fernando Rogério Pavan, Clarice Queico Fujimura Leite jt, Triterpenes and antitubercular activity of Byrsonima crassa, Quím. Nova, 31. väljaanne, nr 7, São Paulo, 2008, veebiversioon (vaadatud 30.06.2015)(inglise keeles) Vikrant Arya, A Review on Anti-Tubercular Plants, International Journal of PharmTech Research, lk 876, 3- väljaanne, nr 2, lk 872-880, aprill-juuni 2011, veebiversioon (vaadatud 30.06.2015)(inglise keeles)
Must surm

Must surm oli inimajaloo üks kõige laastavamaid katkupandeemiaid, mille põhjustajaks peetakse katkubakterit. Musta surma katkuepideemia sai alguse arvatavasti Hiinast ning levis nakatunud näriliste ja inimeste kaudu Konstantinoopolisse, Indiast Krimmini ja 1347. aastal Veneetsiasse, Genovasse ja Sitsiiliasse. Selle tagajärjel suri katku hinnanguliselt 75–200 miljonit inimest. Euroopas, kus pandeemia tippaeg oli aastatel 1346–1353, suri sellesse 30–60% elanikkonnast. laustaud Justinianuse katk Stefan Riedel, Plague: from natural disease to bioterrorism, Proc (Bayl Univ Med Cent). aprill 2005 ; 18(2): 116–124, PMCID: PMC1200711, veebiversioon (vaadatud 9.07.2015)(inglise keeles) "Must surm laastas Euroopa idaosa arvatust vähem" ERR Novaator, 11. veebruar 2022
Pikkvibu

Pikkvibu on vibu, mis on sama pikk või peaaegu sama pikk selle laskjaga.
Vigala Meeskvintett

Vigala Meeskvintett on eesti ansambel. Esimest korda astuti nelja mehega rahva ette 19. detsembril 1997, alates 2001. aastast esinetakse viiekesi. I tenor – Henn Kalda II tenor – Olavi Meeles I bariton – Meelis Pappe II bariton – Meelis Välis bass – Tõnu Haljas Esimene CD "Meeste laul" ilmus 2005. aastal. Teine CD valmis 2014. aasta kevadel ("Nii tugevad kui kaljud suures meres"). "Vigala Meeskvinteti koduleht". Originaali arhiivikoopia seisuga 10. veebruar 2015. Vaadatud 30. juunil 2015.
Heinävesi vald

Heinävesi on vald Soomes Põhja-Karjala maakonnas. Asub Kermajärvi kaldal. Heinävesi keskus on Heinävesi (Heinävesi kirikuküla). Läänide kaotamiseni kuulus Ida-Soome lääni. Heinävesi kirik Varistaipale kanal Heinävesi vald Uus-Valamo mungakloostri peakirik Lintula nunnakloostri peakirik Kermajärvi Population growth biggest in nearly 70 years  Heinävesi vald – pildid, videod ja helifailid Wikimedia Commonsis Heinävesi valla koduleht (soome, inglise, rootsi, saksa ja ungari keeles)
Natalia saatuse lained

"Natalia saatuse lained" (hispaania keeles "Natalia del Mar") on Venezuela seriaal, mis jooksis Venezuela televisioonis 28. juunist 2011 kuni 12. märtsini 2012. Eestis näitas sarja Kanal 2 alates 12. veebruarist 2015. Protagoniste mängivad Sabrina Salvador ja Manuel Sosa. Víctor Cámara, Fedra López, Rosalinda Serfaty ja Juliet Lima on selle seriaali antagonistide rollis. Armastusloo kangelanna Natalia on lihtne ja tagasihoidlik neiu. Kui Luis Manuel naaseb oma mereäärsesse kodukülla, püüab isa teda oma vihavaenlase tütrega abielluma sundida. Noormehe kohtumine Nataliaga muudab aga nende mõlema saatust. Kuid miski pole nii lihtne kui näib ja Nataliagi minevikus peitub suur saladus. Sabrina Salvador – Natalia Uribe Andrade / Paulina Andrade de Uzcátegui Manuel Sosa – Luis Manuel Moncada Vega Víctor Cámara – Adolfo Uzcátegui Rosalinda Serfaty – Irene López Eduardo Serrano – Valerio Moncada Flor Elena González – Eleonora Vega de Moncada Dora Mazzone – Pasionaria López Juliet Lima – Perla Uzcátegui López Adrián Delgado – Octavio Valladares Yul Bürkle – Bruno Baltazar / Diego Baltazar Fedra López – Sara Morales Vda. de Uzcátegui Franklin Virgüez – Baldomero Sánchez Christian McGaffney – Domingo Uribe Víctor Drija – Gerardo Moncada Vega María Antonieta Castillo – Loly Montesinos Gioia Arismendi – Candy Mileidys Romero Damián Genovese – Ernesto Valderrama Roberto Lamarca – Teodoro Rivas Esther Orjuela – Fernanda de Rivas Rosita Vásquez – Pastora Pérez Romelia Agüero – Carmela Diaz Fernando Flores – Jacinto Uribe "El Iluminado" Dayra Lambis – Viviana "Vivianita" de Sánchez Juvel Vielma – Piraña Rosanna Zanetti – Patricia Uzcátegui de Valladares Juliette Pardau – Rosario "Rosarito" Uribe Daniel Martinez Campos – Julián Uzcátegui Morales Héctor Peña – Álvaro Moncada Vega Vanessa Pallás – Mariana Moncada Vega Nany Tovar – Sandra Pérez Rosmel Bustamante – Pulpito Gigi Zanchetta – Mirtha Uribe Félix Loreto – Ramón Calzada Mirtha Pérez – Malua Marisol Matheus – Rosita Chumico Romero – Madre superiora Gabriela Fleritt – Ruperta Sindy Lazo – Carmen Luis Pérez Pons – Dueño de la arepera Graziella Simancas Mazzone – rändkaupmees Lucia Sanoja – Diana Carmen Alicia Lara – Silvia Antonio Delli – Oscar Uzcátegui Esperanza Magaz – Tirsa Claudia La Gatta – Estefania Moncada Karen Pita – Vanessa Zamora José Gabriel Madonía – Oswaldo Sandoval Herminia Martínez – Sofia de Moncada Margarita Hernández – Regina Abreu de Uzcátegui Candy Montesinos- Corina Rafael Romero – politseiuurija Jorge Palacios – Esteban José Luis Useche – Maharajá Luis Gerónimo Abreu – Héctor Michelle Deniesse – Rita